ഋഷിരാജ് സിംഗ് 31നു വിരമിക്കും തിരുവനന്തപുരം: ജയില് ഡിജിപി ഋഷിരാജ്സിംഗ് ഈമാസം 31നു സര്വീസില് നിന്നു വിരമിക്കുന്നു. ജയിലില് പ്രതികളുടെ ഫോണ് വിളി വിവാദം കത്തി നില്ക്കേയാണു ജയില് മേധാവിയായി അദ്ദേഹം വിരമിക്കുന്നത്. ജയില് നവീകരണത്തിനായി നടപ്പാക്കേണ്ട കാര്യങ്ങള് സംബന്ധിച്ച് പുസ്തകമെഴുതുമെന്നു ഋഷിരാജ് സിംഗ് പറഞ്ഞു.എക്സൈസ് കമ്മീഷണറായിരിക്കേ ലഭിച്ച വിവരങ്ങളുടെ അടിസ്ഥാനത്തില് കുട്ടികള്ക്കിടയിലെ ലഹരി ഉപയോഗത്തിനെതിരേ അദ്ദേഹം നിരവധി ലേഖനങ്ങളെഴുതി. ബോധവത്കരണ പരിപാടികളും സംഘടിപ്പിച്ചു. ഇതുമായി ബന്ധപ്പെട്ട് വൈകുംമുന്പേ എന്ന പുസ്തകവും മലയാളികള് സ്നേഹത്തോടെ സിംഗ് എന്നു വിളിക്കുന്ന ഋഷിരാജ് സിംഗ് പുറത്തിറക്കി. രാജസ്ഥാന് സ്വദേശിയായ ഋഷിരാജ് സിംഗ്1985 ബാച്ച് ഐപിഎസ് ഉദ്യോഗസ്ഥനാണ്. പുനലൂര് എഎസ്പിയായാണ് സര്വീസ് തുടങ്ങിയത്. തിരുവനന്തപുരം, കൊച്ചി, കോഴിക്കോട് എന്നിവിടങ്ങളില് കമ്മീഷണറായിരിക്കേ അദ്ദേഹം നടത്തിയ ഗുണ്ടാ വിരുദ്ധ പ്രവര്ത്തനം അടക്കം ഏറെ ശ്രദ്ധിക്കപ്പെട്ടു. ഗതാഗത കമ്മിഷണറായിക്കേ നടപ്പാക്കിയ പരിഷ്കാരങ്ങളും പരിശോധനകളും റോഡപകടങ്ങള് കുറയ്ക്കാന് ഉപകരിച്ചു. സീറ്റ്ബെല്റ്റും ഹെല്മറ്റും യാത്രക്കാര് ശീലമാക്കിയതും ഗതാഗത കമ്മീഷണറായിരുന്ന സിംഗിന്റെ ശക്തമായ നടപടികളെത്തുടര്ന്നാണ്. കെഎസ്ഇബി ചീഫ് വിജിലന്സ് ഓഫീസറായിരിക്കേ വന്കിട സ്ഥാപനങ്ങളും വ്യക്തികളും നടത്തിയ മീറ്റര് തട്ടിപ്പിലൂടെയുള്ള വൈദ്യുതി മോഷണം കണ്ടെത്തി. അതിര്ത്തി ചെക്ക് പോസ്റ്റുകളിലെ ക്രമക്കേട് കണ്ടെത്താന് വേഷംമാറി ലോറിയില് ക്ലീനറായി സഞ്ചരിച്ചത് ഏറെ വാര്ത്താ പ്രാധാന്യം നേടി.സംസ്ഥാന പോലീസിന് പുറമേ കേന്ദ്ര ഡെപ്യൂട്ടേഷനില് പ്രധാനമന്ത്രിയുടെ സുരക്ഷയൊരുക്കുന്ന എസ്പിജിയിലും സിബിഐയിലും പ്രവര്ത്തിച്ചു. വിരമിച്ചാലും കേരളത്തില് തുടരുമെന്നും പൂജപ്പുരയില് വാടക വീട് നോക്കുന്നുണ്ടെന്നും അദ്ദേഹം പറഞ്ഞു. ദുര്ഗേശ്വരിയാണ് ഋഷിരാജ് സിംഗിന്റെ ഭാര്യ. രണ്ടു മക്കള്.